Борис Младенов-Young
От всяка възраст те за мен са равни…

chitanka.info

От всяка възраст те за мен са равни.

Щом диагнозата им уточня,

съставям план и с мерки незабавни

започваме лечебната борба.

С еднаква отговорност и старание

третирам всички и със същ подход,

съчувствайки на тяхното страдание,

следя отблизо болестния ход.

Но дойде ли дете, печална струна

проплаква в мен. Как бих желал с ръка

да го погаля и да го целуна,

за болестта да го успокоя:

„Не си виновно ти, детенце мило,

не си във нищо с нищо съгрешило!“

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.